Myndin var tekin í gær meðan enn var leitað ofan í gilinu . lögreglan Ekki er fyrirhugað að leita með köfurum í Núpá í dag vegna mikillar hættu á krapaflóði í ánni . Þetta kemur fram í tilkynningu frá lögreglunni á Norðurlandi eystra en leit er nú hafin að fullum krafti á ný að unglingspilti sem féll út í ána á miðvikudagskvöld . Vöktun var á ánni í nótt en engar fréttir eru eftir nóttina varðandi leitina . Um 200 leitarmenn og á þriðja tug tækja verða við leit í dag . Áhersla verður lögð á að leita frá slysstað og niður að Stekkjaflötum með leitarmönnum . Einnig verður notast við þyrlu Landhelgisgæslunnar og dróna frá sérsveit ríkislögreglu og björgunarsveitum . „ Kafarar frá sérsveit ríkislögreglustjóra , slökkviliðs höfuðborgarsvæðinu og Landhelgisgæslunni hafa ekki náð að kafa í ánni en voru að vinna við sérhæfða leit í gær . Ekki er fyrirhugað að leita með köfurum í ánni vegna mikillar hættu á krapaflóði . Í dag verða þréttán leitarsvæði leituð og er mikill kuldi á leitarsvæðinu . Veðurspáin er þó hægstæð fyrir daginn í dag en mikill kuldi og ljóst er að leitarskilyrði eru mjög erfið á vettvangi . Leitarhópar lögðu af stað frá Akureyri kl. 09:00 í og verður leitað fram á kvöldið , “ segir í tilkynningu lögreglu . Aðstæður til leitar við Núpá í Sölvadal eru hættulegar og viðbragðsaðilar sem eru þar við leit þurfa að vera mjög einbeittir í því sem þeir eru að gera .